Document ID: 32002R1291

Κανονισμός (ΕΚ) αριθ. 1291/2002 της Επιτροπής
της 16ης Ιουλίου 2002
για την τροποποίηση του κανονισμού (ΕΚ) αριθ. 21/2002 για την κατάρτιση των ισοζυγίων προβλέψεων εφοδιασμού και τον καθορισμό των κοινοτικών ενισχύσεων για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου όσον αφορά τους τομείς των αυγών, των πουλερικών και των κουνελιών για τις Καναρίους Νήσους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001, για τα ειδικά μέτρα όσον αφορά ορισμένα γεωργικά προϊόντα, υπέρ των Καναρίων Νήσων και για την κατάργηση του κανονισμού (ΕΟΚ) αριθ. 1601/92 (Poseican)(1), όπως τροποποιήθηκε από τον κανονισμό (ΕΚ) αριθ. 1195/2002(2) και ιδίως το άρθρο 3 παράγραφος 6,
Εκτιμώντας τα ακόλουθα:
(1) Ο κανονισμός (EΚ) αριθ. 21/2002 της Επιτροπής(3), όπως τροποποιήθηκε τελευταία από τον κανονισμό (EΚ) αριθ. 679/2002(4), καθόρισε τα ισοζύγια προβλέψεων εφοδιασμού και κοινοτική ενίσχυση για τις άκρως απόκεντρες περιφέρειες σύμφωνα με τους κανονισμούς (EΚ) αριθ. 1452/2001(5),(ΕΚ) αριθ. 1453/2001(6) και (ΕΚ) αριθ. 1454/2001 του Συμβουλίου.
(2) Διαπιστώθηκε ότι οι θηλυκοί νεοσσοί αναπαραγωγής και πολλαπλασιασμού που προβλέπονται στο παράρτημα III μέρος 11 (κωδικός ΣΟ ex 0105 11 ) δεν χρησιμοποιούνται λόγω του γεγονότος ότι η ενίσχυση είναι ανεπαρκής για να αντισταθμίσει το σχετικό υψηλό κόστος μεταφοράς. Πρέπει συνεπώς να αυξηθεί η ενίσχυση.
(3) Για τον καθορισμό των ενισχύσεων εφοδιασμού των Καναρίων Νήσων όσον αφορά τα προϊόντα που απαριθμούνται στο παράρτημα ΙΙΙ μέρος 11 και για λόγους απλουστεύσεως, πρέπει να προβλεφθεί μόνιμη παραπομπή στους κανονισμούς που καθορίζουν την επιστροφή κατά την εξαγωγή για ανάλογα προϊόντα, όταν χορηγείται μια τέτοια επιστροφή.
(4) Πρέπει συνεπώς να τροποποιηθεί ο κανονισμός (EΚ) αριθ. 21/2002.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και των αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα III (Κανάριοι Νήσοι) του κανονισμού (ΕΚ) αριθ. αριθ. 21/2002 τροποποιείται ως εξής:
- Το μέρος 11 αντικαθίσταται από το ακόλουθο κείμενο: "Μέρος 11
Αυγά, πουλερικά, κουνέλια
Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος
ΘΕΣΗ ΠΙΝΑΚΑ "
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουλίου 2002.

Labels: 17
19
7
3
6
18